cyanic-selkie/wikianc huggingface dataset:
পরিগণনামূলক পদার্থবিজ্ঞান
সামগ্রিক আলোচনা
পদার্থবিজ্ঞানে গাণিতিক প্রতিমানের (মডেলের) উপর ভিত্তি করে ভিন্ন ভিন্ন তত্ত্ব প্রস্তাব করা হয়, যেগুলি বিভিন্ন ব্যবস্থা কীভাবে আচরণ করবে, সে ব্যাপারে খুবই সূক্ষ্ম পূর্বাভাস প্রদান করতে পারে। দুর্ভাগ্যজনকভাবে প্রায়শই এমন পরিস্থিতিতে পড়তে হয় যেখানে কোনও নির্দিষ্ট একটি ব্যবস্থার জন্য উপকারী পূর্বাভাস প্রদানের লক্ষ্যে ব্যবহৃত গাণিতিক প্রতিমানটি সমাধান করা দুরূহ বা বাস্তবায়নযোগ্য নয়। যেমন সমাধানটি যদি কোনও আবদ্ধ-আকৃতির রাশি না হয়ে থাকে, তাহলে এমনটি ঘটতে পারে। এসব ক্ষেত্রে সাংখ্যিক আসন্নীকরণের প্রয়োজন হয়। পরিগণনামূলক পদার্থবিজ্ঞানের এইসব সাংখ্যিক আসন্নীকরণ নিয়ে অধ্যয়ন করা হয়। সমাধানটির একটি আসন্নীকৃত রূপকে একটি সসীম (সাধারণত বৃহৎ) সংখ্যক সরল গাণিতিক প্রক্রিয়ার (অ্যালগোরিদম) আকারে প্রকাশ করা হয় এবং ঐসব প্রক্রিয়াকে নির্বাহ করার জন্য একটি পরিগণকযন্ত্র তথা কম্পিউটার ব্যবহার করা হয়, যার উদ্দেশ্য একটি আসন্নীকৃত সমাধান পরিগণনা করে বের করা এবং একই সাথে সংশ্লিষ্ট ত্রুটিও নির্ধারণ করা।
মনোমতী
মনোমতী হচ্ছে তৃতীয়টি অসমীয়া চলচ্চিত্র। ১৯৪১ সালে মুক্তি পাওয়া এই ছবিটি আর কে বরুয়া প্রডাকশনসের ব্যানারে পরিচালনা এবং প্রযোজনা করেন ডিব্রুগড়ের চা চাষী রোহিনীকান্ত বরুয়া। রজনীকান্ত বরদলৈয়ের উপন্যাস মনোমতীর আধারে ছবিটির চিত্রনাট্য রচনা করা হয়েছিল।
অভিনয়
নীলিমা দত্ত (দাস) ছবিটির নাম ভূমিকায় অভিনয় করেন। রোহিনী বরুয়া এবং তাঁর পত্নী লক্ষ্মীনাথ বেজবরুয়ার মেজ কন্যা রত্নাবলী বরুয়া যথাক্রমে শান্তিরাম আতৈ এবং পমিলী নামের চরিত্র দুটিতে অভিনয় করেন। ভবানন্দ দুয়রা মান সেনাপতি মিঙ্গিমাসা তিলোয়া এবং প্রভাত শর্মা হলকান্তের চরিত্র রূপায়ন করেন। উল্লেখযোগ্য যে প্রভাত শর্মা একজন নাট্যকার ছিলেন এবং ১৯২৩-২৪ সালে তিনি 'জামাইবাবু' নামের বাংলা নির্বাক ছবিটিতে অভিনয় করেন। সেই হিসাবে ছবিতে অভিনয় করা তিনিই প্রথম অসমীয়া ব্যক্তি। ননী বরদলৈ এবং বেবী বরুয়া শিশু চরিত্র রূপায়ন করেন।
ডন শেফার্ড
ডোনাল্ড জন শেফার্ড (Don Shepherd; জন্ম: ১২ আগস্ট, ১৯২৭ - মৃত্যু: ১৮ আগস্ট, ২০১৭) গ্ল্যামারগনের পোর্ট আইনন এলাকায় জন্মগ্রহণকারী বিখ্যাত ওয়েলসীয় বংশোদ্ভূত প্রথম-শ্রেণীর ইংরেজ ক্রিকেটার ছিলেন। ১৯৫০ থেকে ১৯৭২ সময়কালে প্রথম-শ্রেণীর ইংরেজ কাউন্টি ক্রিকেটে গ্ল্যামারগনের প্রতিনিধিত্ব করেছেন তিনি।
দলে তিনি মূলতঃ ফাস্ট-মিডিয়াম বোলার ছিলেন। ডানহাতে বোলিংয়ের পাশাপাশি ডানহাতে নিচেরসারিতে ব্যাটিং করতেন তিনি। কাউন্টি দলটির অন্যতম সেরা বোলারদের একজন ছিলেন ‘শেপ’ ডাকনামে পরিচিত ডন শেফার্ড। প্রথম-শ্রেণীর ক্রিকেটে ২১.৩২ গড়ে ২,২১৮ উইকেট দখল করেছেন যা টেস্ট ক্রিকেটে অংশগ্রহণ থেকে বঞ্চিত যে-কোন খেলোয়াড়দের তুলনায় অধিক।
খেলোয়াড়ী জীবন
১৯৫০ সালের শুরুতে ২৩ বছর বয়সে গ্ল্যামারগনের সদস্যরূপে প্রথম-শ্রেণীর ক্রিকেট খেলায় সারের বিপক্ষে তার অভিষেক হয়। ২৯ এপ্রিল, ১৯৫০ তারিখে অনুষ্ঠিত খেলাটিতে প্রতিপক্ষ ছিল সারে দল। ঐ একই খেলায় জিম ম্যাককোননেরও অভিষেক ঘটেছিল।
১৯৫২ সাল থেকে নিয়মিতভাবে খেলতে থাকেন তিনি। ঐ মৌসুমেই ১২০ উইকেট পান। পরবর্তী তিন মৌসুমে কম সফলতা পান ও নিয়ন্ত্রণ হারিয়ে ফেলতে শুরু করেন। দলীয় সঙ্গীদের কাছে থেকে পরামর্শ নিয়ে ১৯৫৫ সালের শেষদিকে অফ-কাটার - অফ-ব্রেক বোলিং করতে থাকেন যা অনেকটা মিডিয়াম পেস বোলিং আকৃতির। এ স্থানান্তরের ফলে তাৎক্ষণিকভাবে সফলতা পান। ১৯৫৬ মৌসুমে ১৭৭ উইকেট পান যা ইংরেজ প্রথম-শ্রেণীর ক্রিকেট মৌসুমের যে-কোন খেলোয়াড়ের তুলনায় সর্বোচ্চ ছিল। সর্বমোট ১২ মৌসুমে শতাধিক উইকেটের সন্ধান পেয়েছেন।
খেলার ধরন
মরা উইকেটে প্রাণের সঞ্চার করতে পারতেন তিনি। বোলিং উপযোগী উইকেটে নিখুঁত ও গতির সংমিশ্রণে মিতব্যয়ী বোলারে রূপান্তরিত হতেন তিনি। চল্লিশের মাঝামাঝি সময়কাল পর্যন্ত শারীরিক সক্ষমতা ধরে রাখেন। ১৯৬৯ সালে কাউন্টি চ্যাম্পিয়নশীপের শিরোপা বিজয়ী গ্ল্যামারগন দলের অন্যতম সদস্য ছিলেন শেফার্ড। ১৯৭০ সালেও এ ধারা অব্যাহত রাখেন। ১০৬ উইকেট পান তিনি যা ইংরেজ প্রথম-শ্রেণীর খেলায় যে-কোন খেলোয়াড়ের চেয়ে বেশি ছিল।
অর্জনসমূহ
কাউন্টি ক্রিকেটে চমকপ্রদ সাফল্যের প্রেক্ষিতে ১৯৭০ সালে উইজডেন কর্তৃক অন্যতম বর্ষসেরা ক্রিকেটারের মর্যাদা পান তিনি। প্রথম-শ্রেণীর ক্রিকেটে ২৩ বছর অতিবাহিত করেন। এ সময়ে খেলা ২৮বার দশ বা ততোধিক উইকেট এবং ইনিংসে ১২৩বার পাঁচ উইকেট লাভ করেছেন তিনি।
প্রকৃত র‍্যাবিটধারী জেফ জোন্স, অসি হুইটলি’র ন্যায় খেলোয়াড় থাকলেও শেফার্ড কিছুটা উপরের দিকে ব্যাটিং করতে নামতেন। ইনিংসে তার ব্যাটিং গড় ১০-এর কম ছিল। মাত্র পাঁচবার অর্ধ-শতক করতে পেরেছেন। তাস্বত্ত্বেও বড় ধরনের শট মারতে পটু ছিলেন। ১৯৬১ সালে সোয়ানসিতে অস্ট্রেলিয়া একাদশের বিপক্ষে মাত্র ১৫ মিনিটে ৫১ রানের ঝড়ো ইনিংস উপহার দেন তিনি। এরজন্য তিনি মাত্র ১১ বল খরচ করেন যাতে ছয়টি ছক্কা, তিনটি চার, একটি দুই ও একটি এক রান ছিল। একই সালে কার্ডিফে ডার্বিশায়ারের বিপক্ষে ব্যক্তিগত সর্বোচ্চ ৭৩ রান করেন। ছয়টি ছক্কার মারে ১৬ মিনিটেই অর্ধ-শতক করেন। ১৯৬৪ সালে সোয়ানসিতে অস্ট্রেলিয়া একাদশকে হারানো গ্ল্যামারগনের পক্ষে নয় উইকেট পান। ১৯৬৮ সালে আবারো অস্ট্রেলিয়ার বিপক্ষে জয়ী খেলায় তিনি অধিনায়কের দায়িত্ব পালন করেছিলেন।
অবসর
১৯৭১ সালের শেষ পর্যন্ত নিয়মিতভাবে খেলতেন। ১৯৭২ সালে কয়েকটি প্রথম-শ্রেণীর খেলায় অংশগ্রহণের পর অবসর নেন। গ্ল্যামারগনের খেলাগুলো বিবিসি রেডিও ওয়েলসে সম্প্রচারকালে প্রায়শঃই তিনি বিশ্লেষকের ভূমিকায় অবতীর্ণ হতেন।
৯০তম জন্মদিনের অব্যবহিত পরই ১৮ আগস্ট, ২০১৭ তারিখে তার দেহাবসান ঘটে।
জয়েস মালেকিকে খুন
জয়েস হেলেন ম্যালেকি (জন্ম ১২ জুন, ১৯৪৯; নিখোঁজ নভেম্বর ১১, ১৯৬৯) মেরিল্যান্ডের বাল্টিমোরের ২০ বছর বয়সী আমেরিকান অফিস কর্মী ছিলেন, যিনি মদ পরিবেশকের চাকরি করতেন। ১৯৬৯ সালের ১১ ই নভেম্বর তিনি নিখোঁজ হন এবং দুই দিন পর ফোর্ট মিডের সোলজার পার্ক প্রশিক্ষণ এলাকায় তাকে মৃত অবস্থায় পাওয়া যায়। ম্যালেকির হত্যা এখনও অমীমাংসিত; ২০১৭ সালের মে মাসে প্রকাশিত নেটফ্লিক্সের ডকুমেন্টারি সিরিজ দ্য কিপারস এই হত্যাকে ক্যাথরিন চেসনিক হত্যার সঙ্গে সংযুক্ত বলে অভিযোগ করেছিল।
জীবনী
জয়েস ম্যালেকি ১৯৪৯ সালের ১২ই জুন মেরিল্যান্ডের বাল্টিমোর কাউন্টিতে ক্যাসিমির ম্যালেকি সিনিয়র (১৯১৯-১৯৮০) এবং ডরিস ম্যারিয়ন জনসনের (১৯২৪-২০১২) ঘরে জন্মগ্রহণ করেন। তার তিন ভাই ছিল, ডোনাল্ড জোসেফ (১৯৪৪-২০১৬), ড্যারিল এবং প্যাট ম্যালেকি লাভারেন অ্যাভিনিউয়ের ২০০ ব্লকে ল্যান্সডাউনে বাস করতেন এবং মদ পরিবেশকের কাজ করতেন।
অন্তর্ধান এবং মৃত্যু
১৯৬৯ সালের ১১ নভেম্বর ম্যালেকি গ্লেন বার্নির হারুনডেল মলে ক্রিসমাসের কেনাকাটা করতে যান। তিনি একটি বাদামী টার্টেলনেক সোয়েটার এবং প্লেড স্ল্যাক্স পরেছিলেন। তাঁর ফোর্ট মিডে অবস্থানরত একজন প্রেমিকের সাথে দেখা করার কথা ছিল, কিন্তু তিনি সেখানে পৌঁছোননি। আর্চবিশপ কেওগ হাই স্কুলে পড়ানো ক্যাথলিক ধর্মীয় বোন ক্যাথি চেসনিকের নিখোঁজ হওয়ার চার দিন পর ম্যালেকির নিখোঁজ হওয়ার ঘটনা ঘটে।
নিখোঁজ হওয়ার দুই দিন পর, ম্যালেকির মৃতদেহ লিটল পাটুক্সেন্ট নদীর তীরে, ফোর্ট মিডের সোলজার পার্ক প্রশিক্ষণ এলাকায় আংশিকভাবে নিমজ্জিত অবস্থায় আবিষ্কৃত হয়, দুই শিকারী তাকে খুঁজে পেয়েছিল। তাকে তার হাত পিছনে বাঁধা অবস্থায় এবং তার শরীরে আঁচড় এবং ক্ষত সহ পাওয়া গিয়েছিল, যা ইঙ্গিত করে যে সে তার আততায়ীর সাথে লড়াই করেছিল। ডঃ ইসিডোর মিহালাকিসের করা ময়নাতদন্ত থেকে ইঙ্গিত পাওয়া গিয়েছিল যে মৃত্যুর কারণ হয় শ্বাসরোধ বা ডুবে যাওয়া। ম্যালেকির গলায় পাওয়া একটি গভীর ছুরির ক্ষত মৃত্যুর জন্য যথেষ্ট ছিলনা। তার "ঘাড়ে প্রায় ১৫টি অগভীর ক্ষত এবং তার কপাল, নাক এবং থুতনিতে ছড়ে যাওয়ার চিহ্ন" ছিল।
নির্মল বিশ্বাস
নির্মল বিশ্বাস একজন ভারতীয় রাজনীতিবিদ এবং খোয়াই-এর প্রতিনিধিত্বকারী ত্রিপুরা বিধানসভার সদস্য।
জয়ামিনী ইলেপেরুমা
জয়ামিনী ইলেপেরুমা (জন্ম ৩ জুলাই ১৯৬৭) একজন শ্রীলঙ্কান স্প্রিন্টার। তিনি ১৯৯২ গ্রীষ্মকালীন অলিম্পিকে মহিলাদের ৪০০ মিটারে প্রতিদ্বন্দ্বিতা করেছিলেন।
পীন্নিয়িন সেল্বন: ১
পীন্নিয়িন সেল্বন: ১ হল ২০২২ সালের ভারতীয় তামিল - ভাষার মহাকাব্যিক ঐতিহাসিক অ্যাকশন ড্রামা চলচ্চিত্র, যা পরিচালনা করেছেন মণি রত্নম, যিনি এটি এলাঙ্গো কুমারভেল এবং বি জেয়ামোহনের সাথে সহ-রচনা করেছেন। মাদ্রাজ টকিজ এবং লাইকা প্রোডাকশনের অধীনে রত্নম এবং সুবস্করন আলিরাজাহ দ্বারা প্রযোজিত, এটি কল্কি কৃষ্ণমূর্তির ১৯৫৫ সালের উপন্যাস, পোন্নিয়ান সেলভানের উপর ভিত্তি করে দুটি সিনেমাটিক অংশের মধ্যে প্রথম। চলচ্চিত্রটিতে বিক্রম, ঐশ্বরিয়া রাই বচ্চন, জয়ম রবি, কার্তিক, তৃষা কৃষ্ণন, জয়রাম, ঐশ্বর্যা লক্ষ্মী, শোভিতা ধুলিপালা, প্রভু, আর. শরৎকুমার, বিক্রম প্রভু, প্রকাশ রাজ, আর পার্থিবন এবং আরো অনেকে অভিনয় করেছেন। পীন্নিয়িন সেল্বন: ১ চোল রাজপুত্র অরুলমোঝি বর্মনের প্রাথমিক জীবনের নাটকীয়তা উপস্থাপন করা হয়েছে, যিনি বিখ্যাত সম্রাট প্রথম রাজরাজ (৯৪৭-১০১৪) হয়ে উঠেন।
প্রকাশের পর থেকেই, পীন্নিয়িন সেল্বনের একটি চলচ্চিত্র রূপান্তরটি ১৯৫০ এর দশকের শেষের দিকে এম জি রামচন্দ্রনের একটি প্রয়াস সহ বেশ কিছু তামিল চলচ্চিত্র নির্মাতাদের দ্বারা অনুসন্ধান করা হয়েছিল ; তবে, আর্থিক সীমাবদ্ধতার কারণে এটি কখনই বাস্তবায়িত হয়নি। কয়েক দশক পরে, রত্নম ১৯৮০-এর দশকের শেষের দিকে এবং ২০১০-এর দশকের শুরুতে উপন্যাসটিকে অভিযোজিত করার চেষ্টা করেছিলেন কিন্তু ব্যর্থ হন। এটিকে তার "স্বপ্নের প্রকল্প" বলে অভিহিত করে, লাইকা চলচ্চিত্রটির জন্য অর্থায়ন করতে সম্মত হওয়ার পরে, রত্নাম জানুয়ারী ২০১০- প্রচেষ্টাটিকে পুনরুজ্জীবিত করেছিলেন । কাস্ট এবং ক্রুতে বেশ কিছু পরিবর্তনের পর, পোননিয়িন সেলভানের উত্পাদন ডিসেম্বর ২০১৯ এ শুরু হয়েছিল এবং ২০২১ সালের সেপ্টেম্বরে শেষ হয়েছিল, কোভিড-১৯ মহামারীজনিত কারণে দুবার স্থগিত হয়েছিল. থাইল্যান্ডে কয়েকটি সিকোয়েন্স সহ ভারতের বিভিন্ন স্থানে ছবিটির শুটিং হয়েছে। এটি মূলত একটি একক ফিল্ম হওয়ার উদ্দেশ্যে করা হয়েছিল কিন্তু দুটি অংশে বিভক্ত ছিল।
পীন্নিয়িন সেল্বন: ১ ৩০ সেপ্টেম্বর ২০২২-এ স্ট্যান্ডার্ড এবং IMAX ফর্ম্যাটে বিশ্বব্যাপী প্রেক্ষাগৃহে মুক্তি পেয়েছি, যেখানে এটি চলচ্চিত্র সমালোচকদের কাছ থেকে প্রশংসা পেয়েছে, যারা নির্দেশনা, কাস্ট পারফরম্যান্স, মিউজিক্যাল স্কোর, ভিজ্যুয়াল এবং উপন্যাসের প্রতি বিশ্বস্ততার প্রশংসা করেছে। বেশ কয়েকটি বক্স-অফিস রেকর্ড ভেঙে, ছবিটি ৫০০ কোটি (US$৬৩ মিলিয়ন) আয় করেছে এবং ২০২২ সালের সর্বোচ্চ আয়কারী তামিল চলচ্চিত্র , সর্বকালের চতুর্থ-সর্বোচ্চ আয়কারী তামিল চলচ্চিত্র এবং ১৫তম সর্বোচ্চ আয়কারী ভারতীয় চলচ্চিত্র। এটি সর্বকালের সেরা চলচ্চিত্র সহ ১৬তম এশীয় চলচ্চিত্র পুরস্কারে ছয়টি মনোনয়ন পেয়েছে। ২০২৩ সালের এপ্রিলে চলচ্চিত্রটির দ্বিতীয় অংশ পীন্নিয়িন সেল্বন: ২ মুক্তি পায়।
কাস্ট
ছবিটির বর্ণনায় তামিল, হিন্দি, তেলেগু, মালায়ালাম এবং কন্নড় ভাষায় কণ্ঠ দিয়েছেন কমল হাসান, অনিল কাপুর , রানা দাগ্গুবাতি , মামুটি এবং জয়ন্ত কৈকিনী ।
সঙ্গীত
ফিল্ম স্কোর এবং সাউন্ডট্র্যাক মণি রত্নমের আদর্শ সুরকার এ আর রহমান কম্পোজ করেছেন । ছবিটির অডিও স্বত্ব টিপস কিনে নিয়েছে ।
গোপালভোগ
গোপালভোগ আমের রাজা ল্যাংড়া আমের পরেই গোপালভোগের স্থান। এই আমটি আকার গোলাকার এবং ওজনে ২০০ থেকে ৫০০ গ্রামের মধ্যে হয়। উন্নত প্রজাতির আম মৌসুমের শুরু থেকে মাঝামাঝি সময়ের মধ্যে পাওয়া যায়। অসাধারণ রং অতুলনীয় মিষ্টি স্বাদ গন্ধ যুক্ত।আমের খোসা একটু মোটা হয় যদিও আঁটি পাতলা হয়। বাংলাদেশ ও ভারতের কিছু অঞ্চলে এই গোপালভোগ উন্নত মানের আমের ফলন পাওয়া যায়। আমটির শুরুতে মুকুল আসে এবং জৈষ্ঠ্য মাসের মাঝামাঝি সময় এর ফল পাকতে শুরু করে। এটি প্রথমে কাঁচা অবস্থায় সবুজ এবং পাকলে হলুদ লালচে বর্ণের হয়। আসবি নাম হিসেবে এর পরিচিতি রয়েছে। মে মাসের শেষের দিক থেকে এর ফলন হয় । খুব অল্প সময় বাজারে থাকে। এই আমটি বাংলাদেশের প্রায় সব জেলাতেই পাওয়া যায়।
পিনাকী দাস চৌধুরী
পিনাকী দাস চৌধুরী একজন ভারতীয় রাজনীতিবিদ এবং ত্রিপুরা বিধানসভার বর্তমান সদস্য।
ড্যানিয়েল নাথন্স
ড্যানিয়েল নাথন্স একজন মার্কিন অণুজীববিজ্ঞানী। তিনি ১৯৭৮ সালে চিকিৎসাবিজ্ঞানে নোবেল পুরস্কার লাভ করেন।
জীবনী
নাথন্স ওয়াশিংটন ইউনিভার্সিটি ইন সেন্ট লুইস থেকে ১৯৫৪ সালে এমডি ডিগ্রি অর্জন করেন। তিনি ১৯৯৫ থেকে ১৯৯৬ সাল পর্যন্ত জনস হপকিন্স বিশ্ববিদ্যালয় এর প্রেসিডেন্টের দায়িত্ব পালন করেন।
ক্রিস স্মলিং
ক্রিস্টোফার লয়েড "ক্রিস" স্মলিং (জন্ম ২২ নভেম্বর ১৯৮৯) একজন ইংরেজ পেশাদার ফুটবলার যিনি একজন সেন্টার ব্যাক হিসেবে প্রিমিয়ার লিগ ক্লাব ম্যানচেস্টার ইউনাইটেড এবং ইংল্যান্ড জাতীয় দলে খেলে থাকেন।
তরুণ বয়সে স্মালিং মিলওয়াল একাডেমীর হয়ে খেলা শুরু করেন এবং ের পরে মেইডস্টোন ইউনাইটেডে চলে আসেন। ২০০৫ সালে তিনি কেন্ট স্কুলের অনূর্ধ্ব ১৬ দলে সুযোগ পান যার হাত ধরে ২০০৮ সালে ইংল্যান্ড অনূর্ধ্ব ১৮ স্কুল দলে জায়গা পান। এই সময়কালে স্মলিং নিজেকে প্রতিষ্ঠিত করেন যার ফলস্বরূপ তিনি মেইডস্টোন ইউনাইটেডের প্রথম একাদশে খেলার সুযোগ পান। ২০০৮ সালের মে মাসে মিডল্‌স্‌ব্রোর সাথে ২ বছর মেয়াদী চুক্তি করেন। যদিও মিডল্‌স্‌ব্রো কর্তৃপক্ষ স্মলিং এর হোম সিকনেসের ব্যাপারে 	উদ্বিগ্ন হয়ে তার সাথে করা চুক্তি বাতিল করে।
এর কিছুদিন পর, ২০০৮ সালের জুন মাসে স্মলিং প্রিমিয়ার লিগ ক্লাব ফুলহামের সাথে চুক্তিবদ্ধ হন এবং তাদের হয়ে ২০০৯ সালে পেশাদার ফুটবলে তার অভিষেক ঘটে। তাদের হয়ে ২০০৮-০৯ মৌসুমে ঐ অভিষেক খেলায় তিনি দলকে পরবর্তী মৌসুমের (২০১০) ইউরোপা লিগের চূড়ান্ত পর্বে পৌছাতে সাহায্য করেন।
২০১০ সালের জানুয়ারি মাসে স্মলিং ম্যানচেস্টার ইউনাইটেডের সাথে প্রাক-চুক্তি স্বাক্ষর করেন এবং জুন মাসে আনুষ্ঠানিক চুক্তি স্বাক্ষর করেন। ২০১০ সালের এফএ কমিউনিটি শিল্ডের ফাইনালে চেলসির বিপক্ষে প্রতিযোগিতামূলক খেলায় ইউনাইটেডের হয়ে তার অভিষেক ঘটে। তখন থেকে এ পর্যন্ত ইউনাইটেডের হয়ে ৭০ এর অধিক খেলায় তিনি মাঠে নেমেছেন।
২০২২ শ্রীলঙ্কা ক্রিকেট দলের বাংলাদেশ সফর
সিরিজে শ্রীলঙ্কা ১–০ ব্যবধানে জয়ী হয়।
সিরিজ শেষ হওয়ার পর মমিনুল হক বাংলাদেশের টেস্ট দলের অধিনায়কত্ব থেকে সরে দাঁড়ান।
দলীয় সদস্য
সিরিজ শুরুর পূর্বে আঙুলে চোট পাওয়ায় মেহেদী হাসান মিরাজ বাংলাদেশের প্রথম টেস্টের দল থেকে ছিটকে যান। তাঁর পরিবর্তে নাঈম হাসানকে দলে নেয়া হয়। ২০২২ সালের ২৯ এপ্রিল মোসাদ্দেক হোসেন সৈকতকে বাংলাদেশের প্রথম টেস্টের দলে যোগ করা হয়। সাকিব আল হাসানের দেহে কোভিড-১৯ শনাক্ত হওয়ায় তাঁকে বাংলাদেশের প্রথম টেস্টের দল থেকে বাদ দেয়া হয়েছিল। কিন্তু পরবর্তীতে কোভিড-১৯ পরীক্ষায় নেগেটিভ ফলাফল আসায় তিনি পুনরায় ম্যাচটি খেলতে সমর্থ বলে গণ্য হন। চোটের কারণে শরিফুল ইসলাম ও নাঈম হাসান দ্বিতীয় টেস্টের বাংলাদেশ দল থেকে ছিটকে যান।
রাজাকীলবক্কম
রাজাকীলবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি ঘনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত তাম্বরম মনোনয়ন শ্রেণীর পুরনিগমের পূর্ব তাম্বরমে এটি অবস্থিত৷ এই লোকালয়ের ডাক সংখ্যা ৬০০০৭৩৷
বেলাচেরি থেকে আগত মাসমবক্কম মহাসড়ক রাজাকীলবক্কমে এসে বেলাচেরি-তাম্বরম মূল সড়কে এসে মিলিত হয়, যা নূতনচেরিকেও সড়কপথে যুক্ত করেছে। মাদ্রাজ খ্রিস্টান কলেজ থেকে ৪ কিলোমিটার দূরত্বে অবস্থিত এই লোকালয়ে বিভিন্ন ধর্মাবলম্বী মানুষের সহাবস্থান রয়েছে৷ এই লোকালয়ে রয়েছে একটি শিব মন্দির ও একটি মহামেরু মন্দির৷ এখানে বল্লাল সৈয়দ ইউসুফ নগরে রয়েছে একটি পুরাতন মসজিদ৷
অবস্থান
রাজকীলবক্কমের উত্তর দিকে সেমবক্কম ও গৌরীবক্কম, দক্ষিণ দিকে মাসমবক্কম, পূর্ব দিকে সন্তোষপুরম ও পশ্চিম দিকে রয়েছে চেলায়ুর৷
ক্যালকুলাসের ইতিহাস
ক্যালকুলাস তার প্রথম ইতিহাসে অনন্য ক্যালকুলাস হিসাবে পরিচিত, এটি একটি গাণিতিক শৃঙ্খলা যা সীমা, ধারাবাহিকতা, ডেরিভেটিভস, ইন্টিগ্রালস এবং অনন্ত সিরিজের উপর দৃষ্টি নিবদ্ধ করে। আইজ্যাক নিউটন এবং গটফ্রিড উইলহেলম লিবনিজ স্বাধীনভাবে ইনফিনাইটিমাল ক্যালকুলাসের তত্ত্বটি সপ্তদশ শতকের শেষদিকে বিকশিত করেছিলেন। সপ্তদশ শতাব্দীর শেষের দিকে, প্রতিটি পণ্ডিত দাবি করেছিলেন যে অন্যজন তার কাজ চুরি করেছে, এবং লিবনিজ-নিউটন ক্যালকুলাস বিতর্ক ১৭১৬ সালে লিবনিজের মৃত্যুর আগ পর্যন্ত অব্যাহত ছিল।
প্রাচীন
প্রাচীন আমলে কিছু ধারণা প্রবর্তিত হয়েছিল যা ইন্টিগ্র্যাল ক্যালকুলাসের (সমাকলন) দিকে পরিচালিত করেছিল, তবে মনে হয় না এই ধারণাগুলি কঠোর এবং নিয়মিত পদ্ধতিতে বিকশিত হয়েছিল। আয়তন এবং ক্ষেত্রফলের গণনা, সমাকলনের একটি লক্ষ্য, মিশরীয় পেপাইরাস (খ্রিস্টপূর্ব ১৮২০ অব্দ) -এ পাওয়া যায়, তবে সূত্রগুলি কেবলমাত্র কংক্রিট সংখ্যার জন্য দেওয়া হয়, কিছুগুলি কেবল প্রায় সত্য, এবং সেগুলি যুক্তি দ্বারা প্রাপ্ত হয় না । ব্যাবিলনীয়রা বৃহস্পতির জ্যোতির্বিজ্ঞান পর্যবেক্ষণ করার সময় হয়তো ট্র্যাপিজয়ডাল নিয়মটি আবিষ্কার করেছিল।
গ্রীক গণিতের যুগে যুগে ইউডক্সাস (খ্রিস্টপূর্ব ৪০৮-৩৫৫) নিঃশেষ পদ্ধতিটি ব্যবহার করেছিলেন যা ক্ষেত্রফল এবং আয়তন গণনা করার জন্য লিমিটের ধারণা দিয়েছিল, যখন আর্কিমিডিস (খ্রিস্টপূর্ব ২৮৭−২১২) এই ধারণাটিকে আরও বিকশিত করেছিলেন, সমাকলন পদ্ধতির সাথে সাদৃশ্যপূর্ণ হুরিস্টিকস আবিষ্কার করার মাধ্যমে।
আর্কিমিডিস এই পদ্ধতিটি আরও বিকশিত করেছিলেন, পাশাপাশি তাঁর দ্য কোয়াড্রেচার অফ দ্য প্যারাবোলার, দ্য মেথড, এবং অন দ্য স্ফিয়ার অ্যান্ড সিলিন্ডারে কিছুটা আধুনিক যুগের ধারণাগুলির সাথে সাদৃশ্যপূর্ণ হিউরিস্টিক পদ্ধতিগুলিও আবিষ্কার করেছিলেন।
আইজ্যাক ব্যারো এবং জোহান বার্নৌলির মতো ক্যালকুলাসের অগ্রদূতরা আর্কিমিদিসের পরিশ্রমী শিক্ষার্থী ছিলেন; উদাহরণস্বরূপ- সি এস রুরো (১৯৮৩) একজন।
কার্ল মার্ক্স
কার্ল হাইনরিশ মার্ক্স (Karl Heinrich Marx ) (৫ই মে, ১৮১৮ – ১৪ই মার্চ, ১৮৮৩) একজন জার্মান দার্শনিক, অর্থনীতিবিদ, ইতিহাসবেত্তা, সমাজ বিজ্ঞানী, রাজনৈতিক তাত্ত্বিক, সমাজতান্ত্রিক বিপ্লবী। সমগ্র মানব ইতিহাসের সবচেয়ে প্রভাবশালী ব্যক্তিত্বদের একজন মার্ক্স। মার্ক্সের সবচেয়ে গুরুত্বপূর্ণ রচনাগুলোর মাঝে রয়েছে তিন খণ্ডে রচিত পুঁজি এবং ফ্রিডরিখ এঙ্গেলসের সাথে যৌথভাবে রচিত কমিউনিস্ট ইশতেহার (১৮৪৮)।
সমাজ, অর্থনীতি, ও রাজনীতিসংক্রান্ত মার্ক্সের তত্ত্বসমূহ মার্ক্সবাদ নামে পরিচিত। মার্ক্সের মতে, অদ্যাবধি পৃথিবীর ইতিহাস শ্রেণী সংগ্ৰামের ইতিহাস। শ্রেণী সংগ্রামের ভিতর দিয়ে মানব সমাজগুলো বিকশিত হচ্ছে। পুঁজিবাদী ব্যবস্থায় এই সংগ্রামের প্রকাশ ঘটে শাসক শ্রেণী (যারা একইসাথে রাষ্ট্র, ও কলকারখানা নিয়ন্ত্রণ করে) এবং শ্রমজীবী শ্রেণী (যাদের জীবিকার একমাত্র উপায় পুঁজিপতির কারখানায় ন্যূনতম মজুরির বিনিময়ে শ্রম বেঁচা), তাদের মাঝে। মার্ক্স বলেন যে, উৎপাদন প্রক্রিয়ায় যুক্ত হয়ে শ্রমিক শ্রেণি যে পরিমাণ নতুন মূল্যের সৃষ্টি করে তার ভগ্নাংশই মাত্র তারা মজুরি বাবদ পান, উদ্বৃত্ত সিংহভাগ অংশ পুঁজির মালিকগণ আত্মসাৎ করে ফেলেন।
দ্বান্দ্বিক বস্তুবাদ অনুসরণ করে মার্ক্স দাবি করেন যে পূর্বতন সমাজব্যবস্থাগুলোর মতো পুঁজিবাদও তার অন্তঃস্থ বিভেদ ও শ্রেণী সংগ্রামের দরুন ভেঙে পড়বে এবং সমাজতন্ত্রের জন্ম হবে। মার্ক্স মনে করেন, অস্থিতিশীল ও সংকটপ্রবণ পুঁজিবাদী ব্যবস্থায় ক্রমাগত শ্রেণী সংগ্রামের ভিতর দিয়ে মজলুম শ্রমজীবী শ্রেণীর মাঝে শ্রেণীচেতনার জন্ম হবে; যার ফলে তাদের মাঝে ঐক্য গড়ে উঠবে এবং এই ঐক্যবদ্ধ শ্রমজীবী শ্রেণী জালেম শাসক শ্রেণীকে ক্ষমতাচ্যুত করে শ্রেণীহীন কওমী সমাজব্যবস্থা গড়ে তুলবে। মার্ক্স মনে করেন, বিদ্যমান পুঁজিবাদী জালেমী ব্যবস্থার অবসান করতে এবং নিজেদের মুক্তির খাতিরে মজলুম শ্রমজীবী শ্রেণীগুলোর ঐক্যবদ্ধ হয়ে সশস্ত্র বিপ্লবের বিকল্প নেই।
জীবনী
কার্ল মার্ক্স প্রুশিয়া সাম্রাজ্যের নিম্ন রাইন প্রদেশের অন্তর্গত Trier নামক স্থানে এক ইহুদি পরিবারে জন্মগ্রহণ করেন। পরিবারের নয় সন্তানের মধ্যে তিনি ছিলেন তৃতীয়। বাবা হাইনরিশ মার্ক্স এমন এক বংশের লোক যে বংশের পূর্বপুরুষেরা রাব্বি ছিলেন। অবশ্য তাদের মধ্যে অতিবর্তী ঈশ্বরবাদ এবং আলোকময়তার যুগের প্রভাব লক্ষ্য করা যায়। তাদের অনেকেই ভলতেয়ার ও রুসোর মত দার্শনিকদের প্রশংসা করতেন। জন্মের সময় হাইনরিশ মার্ক্সের নাম ছিল Herschel Mordechai, তার বাবার নাম Levy Mordechai (১৭৪৩-১৮০৪) এবং মা'র নাম Eva Lwow (১৭৫৩-১৮২৩)। ইহুদি পরিবারেই হাইনরিশের জন্ম, কিন্তু ধর্মের কারণে আইন অনুশীলনে বাধাগ্রস্ত হওয়ায় তিনি ইহুদি ধর্ম ত্যাগ করে লুথারীয় মতবাদে দীক্ষা নেন। লুথারীয় ধর্ম তখন প্রুশীয় সাম্রাজ্যের রাষ্ট্রীয় প্রোটেস্ট্যান্ট ধর্ম ছিল, তাই সেই রোমান ক্যাথলিক সংখ্যাগরিষ্ঠ রাষ্ট্রে লুথারীয় সংখ্যালঘু হিসেবে বিভিন্ন সুযোগ সুবিধা লাভের আশায়ই তিনি এভাবে ধর্মান্তরিত হয়েছিলেন।
শিক্ষা
কার্ল মার্ক্স ১৩ বছর বয়স পর্যন্ত বাড়িতেই পড়াশোনা করেন। বাল্যপাঠ শেষে Trier Gymnasium এ ভর্তি হন, ১৭ বছর বয়সে সেখান থেকে স্নাতক হন। এরপর ইউনিভার্সিটি অফ বন-এ আইন বিষয়ে পড়াশোনা শুরু করেন। তার ইচ্ছা ছিল সাহিত্য ও দর্শন নিয়ে পড়া, কিন্তু তার বাবা মনে করতেন কার্ল স্কলার হিসেবে নিজেকে প্রস্তুত করতে পারবে না। কিছুদিনের মধ্যেই তার বাবা তাকে বার্লিনের Humboldt-Universität এ বদলি করিয়ে দেন। সে সময় মার্ক্স জীবন নিয়ে কবিতা ও প্রবন্ধ লিখতেন, তার লেখার ভাষা ছিল বাবার কাছ থেকে পাওয়া ধর্মতাত্ত্বিক তথা অতিবর্তী ঈশ্বরবাদের ভাষা। এ সময়ই তরুণ হেগেলিয়ানদের নাস্তিকতাবাদ গ্রহণ করেন। ১৮৪১ সালে পিএইচডি ডিগ্রি লাভ করেন। তার পিএইচডি অভিসন্দর্ভের বিষয় ছিল "The Difference Between the Democritean and Epicurean Philosophy of Nature" (প্রকৃতি সম্বন্ধে দেমোক্রিতোসীয় ও এপিকুরোসীয় দর্শনের মধ্যে পার্থক্য)। উল্লেখ্য, পিএইচডি অভিসন্দর্ভ তিনি বার্লিনের বিশ্ববিদ্যালয়ে জমা না দিয়ে ইউনিভার্সিটি অফ জেনা-তে জমা দেন। কারণ তরুণ হেগেলিয়ান র‌্যাডিকেল হওয়ার কারণে বার্লিনে তার ভাবমূর্তি ভাল ছিল না।
তরুণ হেগেলিয়ান মার্ক্স
thumb|upright|left|বিশ্ববিদ্যালয়ের ছাত্র মার্ক্স বার্লিনের বিশ্ববিদ্যালয়ে দুটি ভাগ ছিল। তরুণ হেগেলিয়ান, দার্শনিক ছাত্র এবং লুডউইগ ফয়েরবাক ও ব্রুনো বাউয়ার-কে কেন্দ্র করে গঠিত সাংবাদিক সমাজ ছিল বামপন্থী। আর শিক্ষক সমাজ ছিল জি ডব্লিউ এফ হেগেল। এই দুটি ভাগ ছিল পরস্পরবিরোধী। হেগেলের অধিবিদ্যাগত অনুমিতিগুলোর সমালোচনা করলেও বামপন্থীরা প্রতিষ্ঠিত ধর্ম ও রাজনীতির কঠোর সমালোচনার জন্য হেগেলের দ্বান্দ্বিক পদ্ধতিই অনুসরণ করতো।
কিছু তরুণ হেগেলিয়ান এরিস্টটল-উত্তর দর্শনের সাথে হেগেল-উত্তর দর্শনের সাদৃশ্য তুলে ধরেন। যেমন, মাক্স স্টির্নার তার Der Einzige und sein Eigenthum (১৮৪৪) বইয়ে ফয়ারবাখ ও বাউয়ারের সমালোচনা করেন, বিমূর্ত ধারণাগুলোর দ্ব্যর্থতাবোধক হেত্বাভাস (reification) চর্চার জন্য তাদেরকে ধার্মিক ব্যক্তি বলে আখ্যায়িত করেন। মার্ক্স এই বই পড়ে মুগ্ধ হয়ে ফয়ারবাখের বস্তুবাদ ত্যাগ করেন। এই রূপতাত্ত্বিক বিরতি (epistemological break) ঐতিহাসিক বস্তুবাদ বিষয়ে তার ধারণার ভিত্তি রচনায় যথেষ্ট সাহায্য করে। এই নতুন ধারণার মাধ্যমে তিনি স্টির্নারেরও বিরোধিতা করেন। এ বিষয়ে একটি বইও লিখেন যার নাম Die Deutsche Ideologie (১৮৪৫)। অবশ্য ১৯৩২ সালের আগে এই বই প্রকাশের মুখ দেখেনি।
প্যারিস ও ব্রাসেল্‌স
১৮৪৩ সালের অক্টোবর মাসের শেষের দিকে মার্ক্স প্যারিসে আসেন। এ শহর তখন জার্মান, ব্রিটিশ, পোলীয় ও ইতালীয় বিপ্লবীদের সদর দফতর হয়ে উঠেছিল। তিনি প্যারিসে গিয়েছিলেন মূলত জার্মান বিপ্লবী Arnold Ruge এর সাথে Deutsch-Französische Jahrbücher-এর উপর কাজ করতে। সে সময় ফ্রিডরিখ এঙ্গেলস প্যারিসে গিয়েছিলেন মার্ক্সকে ১৮৪৪ সালের বাস্তবতায় ইংল্যান্ডে কর্মজীবী মানুষের অবস্থা অবহিত করতে। এর আগে ১৮৪২ সালে মার্ক্সের সাথে এঙ্গেল্‌সের এ নিয়ে কথা হয়েছিল। সে পরিচয়ের ভিত্তিতেই এঙ্গেল্‌স এ ধরনের উদ্যোগ নেন। এভাবেই ১৮৪৪ সালের ২৮শে অক্টোবর মার্ক্স ও এঙ্গেল্‌স প্যারিসের Café de la Régence-তে তাদের বন্ধুত্ব জীবনের সবচেয়ে গুরুত্বপূর্ণ অধ্যায়ের সূচনা ঘটান। এটা ছিল ইতিহাসের সবচেয়ে গুরুত্বপূর্ণ বুদ্ধিবৃত্তিক বন্ধুত্বের একটি।
মার্ক্স তরুণ হেগেলিয়ানদের সাথে তার সম্পর্কের পূনর্মূল্যায়ন করেন। ১৮৪৩ সালে বাউয়ারের নাস্তিকতার জবাবে রচিত "অন দ্য জিউইশ কোয়েশ্চ্‌ন" এই পুনর্মূল্যায়নেরই অংশ। এ সময়ই আরেকটি প্রবন্ধ লিখেন যার বিষয় ছিল রাজনৈতিক মুক্তি, ইহুদি ও খ্রিস্টান ধর্ম কীভাবে মানুষের মুক্তির বিরোধিতা করে এবং বেসামরিক ও মানবাধিকার বিষয়ে সমকালীন দৃষ্টিভঙ্গির সমালোচনা। প্রত্যয়ী সাম্যবাদী এঙ্গেল্‌স মার্ক্সের অর্থনৈতিক গবেষণাকে পথ দেখিয়ে নিয়ে যান এবং কর্মজীবী শ্রেণীর অবস্থার প্রতি তার উৎসাহ সৃষ্টি করেন। এভাবেই মার্ক্স সাম্যবাদী হয়ে উঠেন, ইকোনমিক অ্যান্ড ফিলোসফিক্যাল মেনুস্ক্রিপ্ট‌্‌স অফ ১৮৪৪ (১৯৩০-এর দশকের আগে প্রকাশিত হয়নি) রচনার মাধ্যমে সাম্যবাদ বিষয়ে তার মানবতাবাদী দৃষ্টিভঙ্গি প্রকাশ করেন, পুঁজিবাদী সমাজে বিচ্ছিন্ন (এলিয়েনেটেড) কর্মজীবী শ্রেণীর বিপরীতে সাম্যবাদী সমাজে সম্পৃক্ত (আন-এলিয়েনেটেড) কর্মজীবী শ্রেণীর কথা বলেন। তার মতে, এ ধরনের সাম্যবাদী সমাজে সবাই নিজেদের স্বাধীনভাবে গড়ে তুলতে পারে এবং পারস্পরিক সহযোগিতার ভিত্তিতে উৎপাদন ব্যবস্থার উন্নয়ন ঘটাতে পারে।
১৮৪৫ সালের জানুয়ারিতে যখন Vorwärts প্রুশিয়ার রাজা ফ্রিডরিক উইলিয়াম ৪-কে হত্যার প্রচেষ্টাকে অনুমোদন দেয় তখন প্যারিস থেকে কার্ল মার্ক্স সহ সব বিপ্লবীকে বহিষ্কার করা হয়। তিনি এঙ্গেল্‌সের সাথে ব্রাসেল্‌স চলে যান। এখানেই ঐতিহাসিক বস্তুবাদকে সম্পূর্ণ করার জন্য ইতিহাস অধ্যয়ন করেন। এরই ধারাবাহিকতায় তার দ্য জার্মান আইডিওলজি-তে (১৮৪৫) বলেন, প্রতিটি ব্যক্তির স্বভাব-প্রকৃতি তাদের উৎপাদন নির্ধারণকারী বস্তুর শর্তের উপর নির্ভর করে। এর মাধ্যমেই উৎপাদনের নকশা প্রণয়ন করেন এবং শিল্পকেন্দ্রিক পুঁজিবাদের পতন ও তার বদলে সাম্যবাদ প্রতিষ্ঠার ভবিষ্যদ্বাণী করেন।
এর পরই ফরাসি সমাজতন্ত্রের সমালোচনা প্রকাশ করেন যার নাম ছিল দ্য পোভার্টি অফ ফিলোসফি (১৮৪৭)। এটা ছিল Pierre-Joseph Proudhon রচিত "দ্য ফিলোসফি অফ পোভার্টি"-র (১৮৪৭) প্রত্যুত্তর। বুদ্ধিবৃত্তিক দিক দিয়ে চিন্তা করলে মার্ক্সের দ্য জার্মান আইডিওলজি এবং দ্য পোভার্টি অফ ফিলোসফি-ই পরবর্তীকালে প্রকাশিত দ্য কমিউনিস্ট মেনিফেস্টোর মূল ভিত্তি। এই ইশতেহার ছিল কমিউনিস্ট লিগ-এর মূলনীতি।ক
জার্মানিতে প্রত্যাবর্তন ও পুনরায় নির্বাসন
প্যারিসে জুন ডেইস আপরাইজিং শেষ হওয়ার পর ১৮৪৯ সালে মার্ক্স জার্মানির Cologne শহরে ফিরে যান এবং Neue Rheinische Zeitung পত্রিকাটি প্রকাশ করতে শুরু করেন। এই পত্রিকা প্রকাশকালীন সময়েই তাকে দুই বার অভিযুক্ত করা হয়। প্রথম বার ১৮৪৯ সালের ৭ই ফেব্রুয়ারি press mis-demeanour crime প্রকাশের জন্য এবং পরের বার একই বছরের ৮ই ফেব্রুয়ারি incitement to armed rebellion প্রকাশের জন্য। দুই বারই তিনি অব্যাহতি পেয়ে যান। কিন্তু এই ধারাবাহিকতায় আরও বাঁধা আসতে থাকে। একসময় পত্রিকাটি নিষিদ্ধ ঘোষিত হয় এবং তাকে প্যারিসে ফিরে যেতে বাধ্য করা হয়। কিন্তু প্যারিস তাকে শরণার্থী হিসেবে গ্রহণে অস্বীকৃতি জানায়, অগত্যা লন্ডনে চলে যান। লন্ডন তাকে ইউরোপ মহাদেশের একজন শরণার্থী হিসেবে গ্রহণ করে।
লন্ডন
১৮৪৯ সালের মে মাসে কার্ল মার্ক্স লন্ডনে যান এবং ব্রিটেনে স্থায়ীভাবে বসবাস করতে শুরু করেন। ১৮৫১ সালে নিউ ইয়র্ক ট্রিবিউন-এর স্থানীয় সংবাদদাতা হিসেবে কাজ শুরু করেন, এতে তার জীবিকা অর্জনেও সুবিধা হয়। ১৮৫৫ সালে মার্ক্স পরিবারের সন্তান এডগার যক্ষ্ণায় আক্রান্ত হয়ে মারা যায়। এসব কারণে কয়েক বছর রাজনৈতিক অর্থনীতির কাজ বেশ ধীরগতিতে চলে। ১৮৫৭ সালে ৮০০ পৃষ্ঠার একটি পাণ্ডুলিপির কাজ শেষ করেন। এই ৮০০পৃষ্ঠায় মূলধন, ল্যান্ডেড প্রোপার্টি, মজুরি শ্রম, রাষ্ট্র, বৈদেশিক বাণিজ্য এবং বিশ্ব বাজার বিষয়গুলো স্থান পায়। এই পাণ্ডুলিপিটি ১৯৪১ সালে Grundrisse der Kritik der Politischen Ökonomie (রাজনৈতিক অর্থনীতির সমালোচনার সাধারণ পরিচিতি) নামে প্রকাশিত হয়। বইটির সংক্ষিপ্ত নাম ছিল Grundrisse। ১৮৫৯ সালে প্রকাশ করেন কন্ট্রিবিউশন টু দ্য ক্রিটিক অফ পলিটিক্যাল ইকোনমি যা তার অর্থনীতি বিষয়ক পরিপক্ব প্রকাশনাগুলোর মধ্যে প্রথম হিসেবে বিবেচিত হয়। একইসাথে সংবাদ প্রতিবেদক হিসেবে মার্ক্স মার্কিন গৃহযুদ্ধের (১৮৬১-১৯৬৫) ইউনিয়ন কারণ বিষয়ে বিশেষজ্ঞ হয়ে উঠেন।
১৮৬০-এর দশকের প্রথম দিকে মার্ক্স তিনটি খণ্ড রচনা শেষ করেন। প্রথম খণ্ডের নাম থিওরিস অফ সারপ্লাস ভ্যালু। এর প্রধান আলোচ্য বিষয় ছিল কয়েকজন রাজনৈতিক অর্থনীতি তাত্ত্বিকদের (বিশেষত অ্যাডাম স্মিথ ও ডেভিড রিকার্ডো) মতবাদ। সম্পাদক Karl Kautsky মার্ক্সের মৃত্যুর পর এটা প্রকাশ করেন। আনুষ্ঠানিকভাবে ঘোষিত না হলেও এই খণ্ডকে ডাস কাপিটাল-এর "চতুর্থ পুস্তক" হিসেবে আখ্যায়িত করা যায়। অর্থনৈতিক চিন্তাধারার ইতিহাস নিয়ে জ্ঞানগর্ভ রচনাগুলোর এটাই প্রথম। ১৮৬৭ সালে তিন খণ্ডে ডাস কাপিটাল প্রকাশিত হয়। প্রথম খণ্ড ডেভিড রিকার্ডো প্রণীত মূল্যের শ্রম নীতি-কে দৃঢ়ভাবে সমর্থন করে এবং সে দৃষ্টিকোণ থেকে উদ্বৃত্ত মূল্য নিয়ন্ত্রণের মাধ্যমে শ্রমিকদের শোষণকারী পুঁজিবাদী উৎপাদন ব্যবস্থার বিশ্লেষণ করে। মার্ক্স এতে বলেন, এই উদ্বৃত্ত মূল্য ও শোষণের কারণে একসময় পুঁজিবাদীদের লাভের হার একেবারে কমে যাবে এবং যথারীতি শিল্পকেন্দ্রিক পুঁজিবাদের পতন ঘটবে। দ্বিতীয় ও তৃতীয় খণ্ড মার্ক্সের জীবদ্দশায় পাণ্ডুলিপি পর্যায়েই থেকে যায়, তিনি এ দুটোর আরও উন্নয়ন ঘটান। তার মৃত্যুর পর এঙ্গেলস এগুলো সমাপ্ত করেন এবং প্রকাশ করেন।
জীবনের শেষ দশকে তার স্বাস্থ্যের অবনতি ঘটে, আগের মত প্রত্যয়ী বুদ্ধবৃত্তিক আন্দোলন পরিচালনায় অক্ষম হয়ে পড়েন। অবশ্য সমসাময়িক রাজনীতি নিয়ে বক্তব্য প্রদান থেকে কখনই বিরত ছিলেন না, বিশেষত জার্মানি ও রাশিয়ার রাজনীতি নিয়ে কথা বলতেন। Critique of the Gotha Programme-এ তিনি Wilhelm Liebknecht (১৮২৬-১৯০০) এবং August Bebel (১৮৪০-১৯১৩) নামক দু'জন জার্মান অনুসারীর প্রবণতার বিরোধিতা করেন। এই দুজন ফের্দিনান্দ লাসালের রাষ্ট্রীয় সমাজতন্ত্রের সাথে সমঝোতা করার মাধ্যমে একটি ঐক্যবদ্ধ সমাজতান্ত্রিক দলের স্বার্থের পক্ষাবলম্বন করেছিল। সে সময় রাশিয়ার মির গ্রামে জমির উপর সাধারণ মালিকানা প্রবর্তন করা হয়েছিল। এসব দেখে মার্ক্স গভীরভাবে প্রত্যাশা করেছিলেন যে, অচিরেই রাশিয়ায় পুঁজিবাদী ব্যবস্থার পতনের মাধ্যমে সাম্যবাদ প্রতিষ্ঠার প্রক্রিয়া শুরু হয়ে যাবে। thumb|upright|right|১৮৮২ সালে
পারিবারিক জীবন
মার্ক্স জেনি ফন ভেস্টফালেন-কে বিয়ে করেন। জেনি ছিলেন এক প্রুশীয় ব্যারনের শিক্ষিত কন্যা। তাদের সম্পর্কের বিষয়টি গোপন রাখতে হয়েছিল, কারণ এই বিয়েতে মার্ক্স পরিবারের সম্মতি ছিল না। ১৮৪৩ সালের ১৯শে জুন Bad Kreuznach-এর Kreuznacher Pauluskirche-এ তাদের বিয়ে হয়।
১৮৫০-এর দশকের প্রথমার্ধে মার্ক্স পরিবারের আর্থিক অবস্থা খুব একটা ভাল ছিল না। তখন তারা লন্ডনের সোহো'র ডিন স্ট্রিটে একটি তিন রুমের ফ্ল্যাট বাড়িতে থাকতেন। এরই মধ্যে তাদের চার সন্তানের জন্ম হয়। লন্ডনে বসবাস শুরু করার পর আরও তিন সন্তান হয়। এই সাত জনের মধ্যে কেবল তিনজন প্রাপ্তবয়স্ক হওয়া পর্যন্ত বেঁচে ছিল। মার্ক্সের আয়ের উৎস ছিল কেবল এঙ্গেল্‌সের দেয়া ভর্তুকি ও নিউ ইয়র্ক ডেইলি ট্রিবিউন-এর বিদেশি সংবাদদাতা হিসেবে পাওয়া বেতন। জেনি এক কাকা ও মায়ের কাছ থেকে উত্তরাধিকারসূত্র কিছু অর্থ পান। এই অর্থই মার্ক্স পরিবারকে কেন্টিশ টাউনের ৯ গ্র্যাফ্টন টেরেস এ অপেক্ষাকৃত ভালো ও স্বাস্থ্যকর পরিবেশে বাসা নিতে সাহায্য করে। আর্থিক অবস্থা খুব একটা ভালো না হলেও মার্ক্স তার স্ত্রী ও সন্তানদের বুর্জোয়া সমাজের সাথে তাল মিলিয়ে চলার জন্য আবশ্যক সব উপকরণ সরবরাহ করতেন।
জেনির গর্ভে মার্ক্সের যেসব সন্তান হয়েছিল তারা হল: জেনি ক্যারোলিন (১৮৪৪-১৮৮৩), জেনি লরা (১৮৪৫-১৯১১), এডগার (১৯৪৭-১৮৫৫), হেনরি এডওয়ার্ড গাই (১৮৪৯-১৮৫০), জেনি এভেলিন ফ্রান্সেস (১৮৫১-১৮৫২), জেনি জুলিয়া এলিনর (১৮৫৫-১৮৯৮) এবং আরও কয়েকজন যারা নাম রাখার আগেই মারা যায়।
মৃত্যু
thumb|upright|left|লন্ডনের হাইগেট সেমিটারিতে কার্ল মার্ক্সের সমাধি স্তম্ভ ১৮৮১ সালের ডিসেম্বরে জেনি মারা যাওয়ার পর মার্ক্স এক ধরনের catarrh-য় আক্রান্ত হন। এই রোগ তাকে জীবনের শেষ ১৫ মাস অসুস্থ করে রাখে। এই রোগ পরবর্তীতে ব্রঙ্কাইটিস ও সব শেষে pleurisy তে পরিণত হয়। এই pleurisy-র কারণেই ১৮৮৩ সালের ১৪ই মার্চ তার মৃত্যু হয়। মৃত্যুর সময় মার্ক্সের কোন জাতীয়তা তথা দেশ ছিল না, তাকে ১৭ই মার্চ লন্ডনের হাইগেট সেমিটারি-তে সমাহিত করা হয়। তার সমাধি ফলকে দুটি বাক্য লেখা আছে। প্রথমে লেখা, কমিউনিস্ট মেনিফেস্টোর শেষ লাইন "দুনিয়ার মজদুর এক হও" (Workers of all land unite), এরপরে লেখা ১১তম থিসিস অন ফয়ারবাখ-এর এঙ্গেলীয় সংস্করণের বিখ্যাত উক্তি, "এতোদিন দার্শনিকেরা কেবল বিশ্বকে বিভিন্নভাবে ব্যাখ্যাই করে গেছেন, কিন্তু আসল কাজ হল তা পরিবর্তন করা।" (The Philowophers have only interpreted the world in various ways - The point however is to change it)
১৯৫৪ সালে গ্রেট ব্রিটেনের কমিউনিস্ট পার্টি কার্ল মার্ক্সের সমাধিতে একটি সৌধ স্থাপন করে যার শীর্ষে আছে মার্ক্সের মুখমণ্ডলের ভাস্কর্য। লরেন্স ব্র্যাডশ এই মুখাবয়বটির স্থপতি। প্রকৃত সমাধিটি সমতল।
মার্ক্সের শেষকৃত্য অনুষ্ঠানে মাত্র ১১ জন ব্যক্তি উপস্থিত ছিলেন। এ সম্পর্কে এঙ্গেল্‌স লিখেন,
এঙ্গেল্‌স ছাড়া শেষকৃত্যে উপস্থিত অন্যান্যরা হলেন, মেয়ে এলিনর (সমাজবাদী ও বাবার সম্পাদনা সহযোগী), মেয়েদের ফরাসি সমাজবাদী স্বামী Charles Longuet ও Paul Lafargue, Liebknecht (জার্মান সোশ্যাল ডেমোক্রেটিক পার্টির প্রতিষ্ঠাতা), Longuet (ফরাসি শ্রমজীবী রাজনীতির বিখ্যাত ব্যক্তি); Friedrich Lessner (১৮৫২ সালে Cologne-এ সাম্যবাদীদের বিচারের পর তিন বছর কারাদণ্ড ভোগ করেছিলেন), G. Lochner (কমিউনিস্ট লিগের অন্যতম প্রবীণ সদস্য), Carl Schorlemmer (ম্যান্‌চেস্টারে রসায়নে অধ্যাপক, রয়েল সোসাইটির সদস্য এবং কমরেড); Ray Lankester, স্যার জন নো এবং লিওনার্ড চার্চ। ফরাসি ও স্পেনীয় শ্রমিকদের পক্ষ থেকে আসা দুটি চিঠি পড়ে শোনানো হয়, এর সাথে এঙ্গেল্‌স বক্তৃতা দেন, এ-ই ছিল শেষকৃত্যের আনুষ্ঠানিকতা। ১৯৭০ সালে সমাধি ডাকাতেরা ঘরে তৈরি বোমার মাধ্যমে তার কবর ধ্বংস করার ব্যর্থ চেষ্টা করে।
চিন্তা ও দর্শন
সমাজ, অর্থনীতি, ও রাজনীতিসংক্রান্ত মার্ক্সের তত্ত্বসমূহ মার্ক্সবাদ নামে পরিচিত। মার্ক্সের ইতিহাস দর্শন ঐতিহাসিক বস্তুবাদ বলে পরিচিত।
মার্ক্সের মতে, মানুষের প্রকৃতিগত স্বভাবের মতো নমনীয় আর কিছু নেই। ‘থিসিস অন ফয়েরবাখ’ শীর্ষক অভিসন্দর্ভে তিনি লিখেছেন, ‘সামাজিক সম্পর্কগুলোর যূথবদ্ধতাই মনুষ্যচরিত্রের সার।’ তিনি বলেন, ধরা যাক, সমাজের অর্থনৈতিক কাঠামো বদলে ফেলার মাধ্যমে আপনি সামাজিক সম্পর্কগুলো পাল্টে দিলেন এবং পুঁজিবাদী ও শ্রমিকদের মধ্যে বিদ্যমান সম্পর্ক বিলুপ্ত করে দিলেন; তাহলে দেখা যাবে পুঁজিবাদী সমাজে বেড়ে ওঠা মানুষের চেয়ে এই নতুন সমাজের মানুষ একেবারে আলাদা ধরনের হয়ে উঠেছে। হেগেলের মতে, মানব চেতনার মুক্তিই ইতিহাসের অভীষ্ট লক্ষ্য। হেগেল মনে করেন, যখন আমরা সবাই উপলব্ধি করতে পারব যে আমরা বিশ্বজনীন মানবসত্তার একেকটি অংশ, তখনই সেই লক্ষ্যে পৌঁছানো সম্ভব হবে। মার্ক্স হেগেলের ‘আদর্শিক’ ব্যাখ্যাটিকে এমন একটি ‘বস্তুগত’ আদর্শে রূপান্তরিত করেছেন, যে আদর্শে আমাদের জাগতিক বস্তুগত অভাব মেটানোর সন্তুষ্টিই ইতিহাসের চালিকাশক্তি হিসেবে গণ্য করা হয় এবং যে আদর্শে একমাত্র শ্রেণিসংগ্রামকেই মুক্তি অর্জনের পথ মনে করা হয়। শ্রমিক শ্রেণিই হবে বিশ্বজনীন মুক্তির হাতিয়ার; কারণ এই আদর্শ ব্যক্তিগত সম্পদের ধারণাকে অস্বীকার করে এবং যৌথ মালিকানাভিত্তিক উৎপাদনের পথ দেখিয়ে দেয়। মার্ক্স মনে করতেন, যখন কর্মীরা যৌথ মালিকানাভিত্তিক উৎপাদনে আত্মনিয়োগ করবে, তখন মার্ক্সের ভাষায় ‘সহযোগিতামূলক সম্পদের ঝরনাধারা’ ব্যক্তিমালিকানাধীন সম্পদ যে গতিতে ছড়ায়, তার চেয়ে অনেক বেশি পর্যাপ্ত আকারে সমাজে প্রবাহিত হবে।
প্রদীপা হেরাথ
শামানি প্রদীপা কুমারী কিউলদেনিয়ে হেরাথ মুদিয়ানসেলেগে (জন্ম ২৭ জুন ১৯৭৬) একজন শ্রীলঙ্কান প্রাক্তন স্প্রিন্টার। তিনি ২০০০ গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।
করাচি ইন্টারন্যাশনাল কন্টেইনার টার্মিনাল
করাচি বন্দর হল পাকিস্তানের বৃহত্তম সমুদ্র বন্দর। এই বন্দরটি পাকিস্তানের সিন্ধি প্রদেশের বৃহত্তম শহর করাচিতে অবস্থিত। বন্দরটি দেশের ৬০% এর বেশি পণ্য দ্রব্য পরিবহন করে। এই বন্দরের প্রধান কন্টেইনার টার্মিনাল হল করাচি ইন্টারন্যাশনাল কন্টেইনার টার্মিনাল। বন্দরের এই টার্মিনালটি করাচি শহরের কেন্দ্রীয় অংশ ও শিল্পাঞ্চলের খুব কাছেই অবস্থিত।বন্দরের টার্মিনালটির জলের গড় গভীরতা ১১.৬ মিটারের বেশি। ফলে বন্দরটি বছরের সমস্ত সময়ে সচল থাকে। বন্দরটি আরব সাগরের তীরে অবস্থিত। এই বন্দরটি এক সময় ব্রিটিশ ভারতের অন্তর্গত ছিল। এই সময়েই বন্দরটির দ্রুত বিকাশ ও শ্রীবৃদ্ধি ঘটে। বর্তমানে বন্দরটি দক্ষিণ এশিয়া তথা পৃথিবীর প্রধান বন্দর গুলির একটি। এই বন্দরকে কেন্দ্র করে করাচি শহর তথা করাচি মহানগরীর বিকাশ ঘটেছিল। এখনও এই বন্দরটি করাচি শহরের অর্থনীতির মূল চালিকা শক্তি। করাচি ইন্টারন্যাশনাল কন্টেইনার টার্মিনাল দ্বারাই করাচি বন্দরের বেশির ভাগ কন্টেইনার পরিবহন করা হয়।
পশ্চাৎভূমি
করাচি বন্দরের পশ্চাৎভূমি ব্রিটিশ শাসন কাল থেকেই খুবই উন্নত। ব্রিটিশ ভারতে এই বন্দরের পশ্চাৎভূমির অন্তর্গত ছিল বর্তমানের ভারতের দিল্লি, পাঞ্জাব, হরিয়ানা, রাজস্থান এবং সমগ্র পাকিস্তান। কিন্ত দেশ ভাগের পর এর পশ্চাৎ ভূমি ছোট হয়ে যায়। কিন্তু এখনও বন্দরটির পশ্চাৎভূমি উন্নত ও শিল্পাঞ্চলযুক্ত। এই বন্দরের পশ্চাৎভূমিতে রয়েছে লাহোর ও করাচির মত শিল্পাঞ্চল ও পাঞ্জাব ও সিন্ধুর মত কৃষিক্ষেত্র। ফলে করাচি বন্দরে টার্মিনালটি অবস্থিত হওয়ায় টার্মিনালটির পশ্চাৎ ভূমিও উন্নত।
পোতাশ্রয়
করাচি বন্দরের পোতাশ্রয় প্রাকৃতিকভাবে গড়ে উঠেছে। এটি আরব সাগরের থেকে মূল ভূভাগের দিকে প্রসারিত। প্রতাশ্রয়টি ১১ কিলোমিটার চ্যানেল দ্বারা আরব সাগরের সঙ্গে যুক্ত। পোতাশ্রয়ের গড় গভীরতা হল ১০-১১ মিটার। বন্দরটিতে ৩০টি জেটি রয়েছে। এছাড়া তিনটি কন্টেইনার টার্মিনাল রয়েছে।
তাপস দে
তাপস দে একজন প্রাক্তন বিধানসভার সদস্য এবং ত্রিপুরা প্রদেশ কংগ্রেস কমিটির প্রাক্তন সহ-সভাপতি।
জোজোবেড়া
জোজোবেরা হল ভারতের ঝাড়খণ্ড রাজ্যের পূর্ব সিংভূম জেলার জামশেদপুরের নিকটবর্তী ও সন্নিহিত একটি শহর। এটি জামশেদপুরের একটি সন্নিহিত এলাকা হিসেবে টেলকো কলোনির অধীনে আসে।
অর্থনীতি
জোজোবেরায় টাটা পাওয়ারের মালিকানাধীন একটি কয়লা-ভিত্তিক তাপবিদ্যুৎ কেন্দ্র রয়েছে। এটির বিদ্যুৎ উৎপাদন ক্ষমতা ৫৪৭.৫ মেগাওয়াট (১x৬৭.৫ মেগাওয়াট, ৪x১২০ মেগাওয়াট)। বিদ্যুৎ কেন্দ্রটি টাটা স্টিলকে বিদ্যুৎ সরবরাহ করে।
গুরু অঙ্গদ
গুরু অঙ্গদ ছিলেন দ্বিতীয় শিখ গুরু। ১৫০৪ সালে পাঞ্জাবের মাত্তে দি সরাই গ্রামে (অধুনা ভারতের পাঞ্জাব রাজ্যের মুক্তসরের কাছে সরাই নাগা গ্রাম) এক হিন্দু খাতরি পরিবারে তার জন্ম হয়েছিল। প্রথম জীবনে তার নাম ছিল ভাই লহনা। তার বাবা ফেরু মল ছিলেন ছোটো ব্যবসায়ী। শিখধর্ম গ্রহণের পূর্বে ভাই লহনা ছিলেন হিন্দু দেবী দুর্গার পূজারি ও ধর্মশিক্ষক। গুরু নানকের সঙ্গে সাক্ষাতের পর ভাই লহনা শিখধর্ম গ্রহণ করেন। এরপর বেশ কয়েক বছর তিনি নিরন্তর গুরু নানকের সেবা করেন এবং শিখধর্ম প্রচার করেন। গুরু নানকই ভাই লহনাকে "অঙ্গদ" ("আমার স্বকীয় অঙ্গ") নাম দেন এবং নিজের পুত্রদের পরিবর্তে তাকেই দ্বিতীয় শিখ গুরু নির্বাচিত করেন।
১৫৩৯ সালে গুরু নানকের মৃত্যুর পর থেকে গুরু অঙ্গদ শিখ সম্প্রদায়ের নেতৃত্ব দেন। শিখ সমাজ তাকে স্মরণ করে গুরমুখী লিপির প্রামাণ্যকরণ ও প্রবর্তনের জন্য।  গুরু নানক রচিত স্তোত্রগুলি সংকলনের পাশাপাশি তিনি নিজে ৬২টি (মতান্তরে ৬৩টি) স্তোত্র রচনা করেন। নিজের পুত্রদের পরিবর্তে তিনি শিষ্য অমর দাসকে তার উত্তরসূরি তথা তৃতীয় শিখ গুরু নির্বাচিত করেন।
প্রথম জীবন
ভারতীয় উপমহাদেশের উত্তরপশ্চিম অঞ্চলে পাঞ্জাব অঞ্চলের মাত্তে দি সরাই গ্রামে (অধুনা ভারতের পাঞ্জাব রাজ্যের মুক্তসরের কাছে সরাই নাগা গ্রাম) এক হিন্দু পরিবারে গুরু অঙ্গদের জন্ম হয়। প্রথম জীবনে তার নাম ছিল ভাই লহনা। তিনি ছিলে ফেরু মল নামে এক সচ্ছল ছোটো ব্যবসায়ীর পুত্র। তার মায়ের নাম ছিল রামো। অন্যান্য সকল শিখ গুরুর মতো লহনাও ছিলেন খাতরি বর্ণভুক্ত।
১৫২০ সালের জানুয়ারি মাসে ষোলো বছর বয়সে মাতা খিবি নাম্নী এক খাতরি বালিকার সঙ্গে লহনা পরিণয়সূত্রে আবদ্ধ হন। দাসু ও দাত্তু ছিলেন তাদের দুই পুত্র। দু’টি ভিন্ন মত অনুসারে, তিনি এক অথবা দুই কন্যার (আমরো ও আনোখি) জনক ছিলেন। বাবরের আক্রমণের ভয়ে ফেরু মল তাঁর সমগ্র পরিবার নিয়ে পৈত্রিক গ্রাম ত্যাগ করে চলে আসেন বিপাশা নদীর তীরে খাদুর সাহিব গ্রামে (অধুনা তরন তারন)।
উত্তরাধিকার প্রাপ্তি
গুরু নানক কেন নিজের পুত্রদের পরিবর্তে ভাই লহনাকে তাঁর উত্তরাধিকারী নির্বাচন করেন, সেই বিষয়ে একাধিক শিখ জনশ্রুত প্রচলিত রয়েছে। একটি জনশ্রুতি থেকে জানা যায়, একবার একটি জলপাত্র কাদায় পড়ে গেলে গুরু নানক তাঁর পুত্রদের সেটি তুলে আনতে বলেন। তাঁর এক পুত্র সেটি নোংরা বলে তুলতে অস্বীকার করেন। অপর পুত্র সেটিকে ভৃত্যসুলভ কাজ বলে এড়িয়ে যান। তখন গুরু নানক ভাই লেহনাকে সেটি তুলতে বললে, তিনি সেটি কাদা থেকে তুলে ধুয়ে পরিষ্কার করে জল ভরে গুরু নানকের কাছে নিয়ে আসেন। তখন গুরু নানক তাঁকে স্পর্শ করে তাঁর নামকরণ করেন "অঙ্গদ" এবং ১৫৩৯ সালের ১৩ জুন নিজের উত্তরসূরি তথা দ্বিতীয় নানক হিসেবে তার নাম ঘোষণা করেন।
১৫৩৯ সালের ২২ সেপ্টেম্বর গুরু নানকের মৃত্যুর পর গুরু অঙ্গদ কর্তারপুর ত্যাগ করে খাদুর সাহিব গ্রামে (গোইন্দবোল সাহিবের নিকটে) গ্রামে চলে আসেন। গুরু নানকই তাকে কর্তারপুর ত্যাগ করার পরামর্শ দিয়েছিলেন। কারণ উত্তরাধিকার সূত্রে গুরু অঙ্গদের গুরগদ্দি (গুরুর আসন) ছিল বিতর্কিত। গুরু নানকের দুই পুত্র শ্রী চন্দ ও লখমী দাস ছিলেন গুরগদ্দির দাবিদার। গুরুপদে নির্বাচিত হওয়ার পর একটি সময় পর্যন্ত খুব অল্প সংখ্যক শিখই তার নেতৃত্ব স্বীকার করেছিলেন। কিন্তু গুরু অঙ্গদ বিতর্কের দিকে দৃষ্টিপাত না করে গুরু নানকের শিক্ষার দিকে মনোনিবেশ করেন এবং লঙ্গর প্রভৃতি সেবামূলক কাজের মাধ্যমে একটি সম্প্রদায় গড়ে তোলেন।
উত্তরসূরি নির্বাচন ও মৃত্যু
মৃত্যুর পূর্বে গুরু অঙ্গদ তার উত্তরাধিকার নির্বাচনের ক্ষেত্রে গুরু নানকেরই ঐতিহ্য অনুসরণ করেন। তিনি নিজের পুত্রের পরিবর্তে অমর দাসকে তার উত্তরাধিকার তথা তৃতীয় নানক নির্বাচিত করেন। শিখধর্ম গ্রহণের পূর্বে অমর দাস ছিলেন বৈষ্ণব সম্প্রদায়ভুক্ত ধর্মপ্রাণ হিন্দু। হরিদ্বার সহ হিমালয়ের কুড়িটি তীর্থ তিনি পর্যটন করেছিলেন বলে জানা যায়। ১৫৩৯ খ্রিষ্টাব্দে এমনই এক তীর্থযাত্রায় বেরিয়ে এক হিন্দু সাধুর সঙ্গে তার সাক্ষাৎ হয়। সেই সাধু তাকে জিজ্ঞাসা করেন, কেন তিনি গুরুর আশ্রয় নেননি। সাধুর কথায় অমর দাস গুরুর অনুসন্ধান শুরু করেন। তীর্থ থেকে ফেরার পথে অমর দাস বিবি আমরোকে গুরু নানক রচিত একটি স্তোত্র গাইতে শোনেন। বিবি আমরো ছিলেন গুরু নানকের কন্যা এবং এক হিন্দু পরিবারে বিবাহিতা। তার কাছেই অমর দাস গুরু অঙ্গদের কথা শোনেন এবং তারই সহায়তায় সেই বছরই তিনি উপস্থিত হন গুরু অঙ্গদের কাছে। গুরু অঙ্গদ নিজে অমর দাসের থেকে বয়সে অনেক ছোটো হলেও অমর দাস তাকেই নিজের গুরুপদে বরণ করেন।
অমর দাস হয়ে ওঠেন গুরু অঙ্গদের একনিষ্ঠ ভক্ত ও সেবক। শিখ জনশ্রুতি অনুযায়ী, খুব ভোরে উঠে তিনি গুরুর স্নানের জল আনতেন, ঘর পরিষ্কার করতেন এবং গুরু ও অন্যান্য স্বেচ্ছাসেবকদের জন্য রান্না করতেন। তা সত্ত্বেও সকালে ও সন্ধ্যায় অনেকটা সময় ধ্যান ও প্রার্থনায় ব্যয়িত করতেন। ১৫৫২ খ্রিষ্টাব্দের নিজের একমাত্র জীবিত পুত্র শ্রী চন্দের পরিবর্তে উত্তরসূরি হিসাবে অমর দাসের নাম ঘোষণা করেন গুরু অঙ্গদ। ১৫৫২ সালের ২৯ মার্চ গুরু অঙ্গদের মৃত্যু হয়।
গুরমুখী লিপি
শিখরা বিশ্বাস করেন যে, গুরু অঙ্গদই গুরমুখী লিপির প্রবর্তন করেন। এই লিপিটি ভারতে পাঞ্জাবি ভাষার প্রামাণ্য হরফ হিসাবে গৃহীত (পাকিস্তানে নাস্তালিক নামে পরিচিত আরবি লিপিটি পাঞ্জাবি ভাষার প্রামাণ্য হরফ )। শিখদের আদি ধর্মগ্রন্থ ও অধিকাংশ ঐতিহাসিক শিখ সাহিত্য গুরমুখী হরফে লিপিবদ্ধ।
গুরু অঙ্গদ প্রবর্তিত লিপিটি ছিল উত্তর ভারতে পূর্বপ্রচলিত ইন্দো-ইউরোপীয় লিপিগুলিরই সংশোধিত একটি রূপ। সম্ভবত গুরু অঙ্গদ কর্তৃক গৃহীত হওয়ার আগেই এটির স্বতন্ত্র বিকাশ শুরু হয়েছিল। কোল ও সাম্ভি গুরু নানক রচিত একটি স্তোত্রকে এই লিপিমালার পূর্ব-অস্তিত্বের প্রমাণ বলে মনে করেন।
গুরু অঙ্গদ ৬২টি (মতান্তরে ৬৩টি) সলোক (গীতি) রচনা করেন। শিখদের প্রধান ধর্মগ্রন্থ গুরু গ্রন্থ সাহিবের অন্তর্গত এই রচনাগুলি উক্ত গ্রন্থের প্রায় এক শতাংশ স্থান অধিকার করে রয়েছে।
মল্ল আখাড়া
গুরু অঙ্গদ ছিলেন শরীরচর্চার একজন উৎসাহী পৃষ্ঠপোষক। ব্যায়াম, যুদ্ধকৌশল ও মল্লযুদ্ধ শিক্ষার জন্য তিনি একাধিক মল্ল আখাড়া (মল্লযুদ্ধের আখড়া) চালু করেন। শরীরচর্চার পাশাপাশি এই সব আখড়ায় তামাক ও অন্যান্য মাদক দ্রব্য বর্জনের উপদেশ দানের মতো স্বাস্থ্যবিষয়ক আলোচনাও চলত। প্রতিদিন ব্যায়াম করে ও অন্যান্য উপায়ে শরীর সুস্থসবল রাখার উপর গুরু অঙ্গদ বিশেষ গুরুত্ব আরোপ করতেন।
গুরু অঙ্গদ অনেক গ্রামে এই জাতীয় আখড়া স্থাপন করেছিলেন। তার মধ্যে খান্দুরেই স্থাপন করেছিলেন একাধিক আখড়া। সাধারণত দৈনিক প্রার্থনার পর মল্লযুদ্ধ অনুশীলন করা হত এবং খেলাধুলা ও হালকা কুস্তিও আখাড়াগুলিতে আয়োজিত হত।
ট্রম্বে তাপবিদ্যুৎ কেন্দ্র
ক্ষমতা
এটির ১,৪৩০ মেগাওয়াট বিদ্যুৎ উৎপাদনের ক্ষমতা রয়েছে। এটিতে নিম্নলিখিত উত্পাদন ইউনিট রয়েছে:
প্রথম ৪ টি ইউনিট বাতিল করা হয়েছে, এবং এগুলি আর বিদ্যুৎ উৎপাদন করছে না।
শেষনাগ
কিংবদন্তি
বিভিন্ন হিন্দু শিক্ষায় শেষনাগকে উল্লেখ করা হয়েছে। মহাভারতে বলা হয়েছে যে ঋষি কশ্যপ এবং তার স্ত্রী কদ্রুর জন্মে এক হাজার সাপের মধ্যে শেষনাগ ছিলেন জ্যেষ্ঠ। শেষনাগের অনেক ভাই নিষ্ঠুর এবং অন্যদের ক্ষতি করার জন্য দৃঢ়প্রতিজ্ঞ ছিলেন, যা শেষনাগকে বিরক্ত করেছিল। ভিন্ন পথ অনুসরণ করার জন্য দৃঢ়সংকল্পবদ্ধ, তিনি তাদের ত্যাগ করেছিলেন এবং কঠোর তপস্যা গ্রহণ করেছিলেন, বায়ুতে অবস্থান করেছিলেন এবং ধ্যান করেছিলেন। শেষনাগ ব্রহ্মার নিকট বর চেয়েছিলেন, যাতে তিনি তার তপস্যা চালিয়ে যেতে তার মনকে নিয়ন্ত্রণ করতে সক্ষম হন। ব্রহ্মা এটি মঞ্জুর করলেন, বিনিময়ে জিজ্ঞাসা করলেন যে স্থায়িত্ব আনতে শেষনাগ পৃথিবীর নীচে চলে যান। শীষনাগ এইভাবে পাতালে গিয়েছিলেন এবং তার ফণা দিয়ে পৃথিবীকে স্থির করেছিলেন, যা তিনি আজ অবধি বলে থাকেন।
এটাও বিশ্বাস করা হয় যে যখন শেষনাগ কুণ্ডলী করে, সময় এগিয়ে যায় এবং সৃষ্টি হয়, এবং যখন তিনি কুণ্ডলী করে ফিরে যান তখন মহাবিশ্বের অস্তিত্ব বন্ধ হয়ে যায়।
জানা যায় যে শেষনাগ দুটি ভিন্ন অবতার লক্ষ্মণ (রামের ভাই) এবং বলরাম (কৃষ্ণের ভাই) রূপে পৃথিবীতে অবতরণ করেছিলেন।
রথীপুর বরদা বাণীপীঠ
রথীপুর বরদা বাণীপীঠ দশম শ্রেণির ফাইনাল পরীক্ষার জন্যে পশ্চিমবঙ্গ মধ্য শিক্ষা পর্ষদ (ডবলুবিবিএসই) পাঠ্যক্রম; এবং দ্বাদশ শ্রেণির ফাইনাল পরীক্ষার জন্যে পশ্চিমবঙ্গ উচ্চ মাধ্যমিক শিক্ষা সংসদের (ডবলুবিসিএইচএসই) পাঠ্যক্রম অনুসরণ করে।
দরং জেলা
দরং জেলা (দৰং জিলা) ভারতের আসাম রাজ্যের সাতাশটি জেলার ভিতরে একটি। মঙ্গলদৈ এর সদরদপ্তর। ১৯৮৩ সনে অবিভক্ত দরং জেলার বিভাজন হয় এবং তেজপুর মহকুমাকে নিয়ে শোণিতপুর জেলা গঠন করা হয়। পূর্বের মঙ্গলদৈ মহকুমাকে দরং জেলার নাম দেয়া হয়। ২০০৪ সনে পুনরায় দরং জেলার একটা অংশকে আলাদা করে ওদালগুরি জেলা গঠন করা হয়। দরং জেলা বর্তমানে ৩৪৮১ বর্গ কিলোমিটার স্থান অধিকার করে আছে।
নামের ইতিবৃত্ত
একাংশের মতে প্ৰাচীন কালে দরং জেলার বহু বেপারীর সাথে চীন, নেপাল, ভুটান ও অন্যান্য স্থানের সম্পৰ্ক ছিল। সেই কারণে এই জায়গাটি দ্বার হিসেবে ব্যবহৃত এবং নামটি দ্বার শব্দের দ্বারা অপ্ৰভংশ হয়ে দরং বুলি হয়েছে এবং অনেকে এটি বিশ্বাস করে।
ইতিহাস
পূৰ্বের দরং জেলা ১৯৮৩ সনে শোণিতপুর জেলা এবং ২০০৪ সনে ওদালগুরি জেলাতে পৃথক হয় ।
ভৌগোলিক তথ্য
এই জেলাকে একটা সমভুমি অঞ্চল বুলতে পারি। এই জেলার উত্তরে ওদালগুরি জেলা এবং দক্ষিণ সীমান্তে মহানদ ব্ৰহ্মপুত্ৰ বয়ে গেছেl পূর্বে শোণিতপুর জেলা এবং পশ্চিমে কামরূপ জেলাl জেলাটির ব্ৰহ্মপুত্ৰের মুখ্য উপনদীসমূহ হ’ল- বরনদী, নোবা নদী, মঙ্গলদৈ নদী এবং ধনশিরি নদী।
মানস জাতীয় উদ্যান এবং ওরাং জাতীয় উদ্যান-এর অংশ দরং জেলাতে অবস্থিত।
দূর্বাজয় রেয়াং
দূর্বাজয় রেয়াং ছিলেন একজন ভারতীয় রাজনীতিবিদ এবং ভারতের কমিউনিস্ট পার্টির নেতা। তিনি ত্রিপুরা বিধানসভার সদস্য ছিলেন, ১৯৯৮ থেকে ২০০৩ সাল পর্যন্ত শান্তিরবাজার কেন্দ্রের প্রতিনিধিত্ব করেন।
আনবারের যুদ্ধ
আনবারের যুদ্ধ প্রাচীন ব্যাবিলন শহরের ৮০ মাইল দূরে অবস্থিত আনবার নামক স্থানে খালিদ বিন ওয়ালিদের নেতৃত্বাধীন মুসলিম ও সাসানীয় সাম্রাজ্যের সেনাদের মধ্যে সংঘটিত হয়। খালিদ সাসানীয়দেরকে শহরের দুর্গে অবরোধ করেন। এর শক্ত দুর্গপ্রাচীর ছিল। অনেক মুসলিম তীরন্দাজ এতে অংশ নেয়। পারসিয়ান গভর্নর শিরজাদ আত্মসমর্পণ করে এবং তাকে চলে যাওয়ার অনুমতি দেয়া হয়।
মোহাম্মদ শহীদুল্লাহ
মোহাম্মদ শহীদুল্লাহ নামটি নিচের ব্যক্তিবর্গকে নির্দেশ করতে পারে:
নিম্মি দে জোয়সা
'''এস. নিম্মি দে জোয়সা অলি''' (জন্ম ১৯ নভেম্বর ১৯৭৫) একজন শ্রীলঙ্কান প্রাক্তন স্প্রিন্টার। তিনি ২০০০ গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন। তিনি জাকার্তায় ২০০০ এশিয়ান চ্যাম্পিয়নশিপে মহিলাদের ৪ × ১০০ মিটার রিলেতেও স্বর্ণপদক জয়ী।
ডোক্কা উমারভ
১৯৯০ এর দশকের শেষের দিকে রাশিয়ার বিরুদ্ধে চেচনিয়ার প্রথম যুদ্ধের পর যুদ্ধের নায়ক হিসেবে মোভলাদি উদুগভের মর্যাদা তাকে চেচেন প্রজাতন্ত্রের নিরাপত্তা মন্ত্রীর পদ গ্রহণ করতে সহায়তা করে। ২০০৬ ও ২০০৭ এর মধ্যে তার পূর্বসূরি শেখ আব্দুল হালিমের মৃত্যুর পর উমারভ চেচেন প্রজাতন্ত্রের ইচকেরিয়ার অস্বীকৃত সরকারের ইচকেরিয়ার রাষ্ট্রপতি হন। তখন উমরভ চেচেন জাতীয়তাবাদে বিশ্বাসী ছিলেন। এরপর তিনি জাতীয়তাবাদী ধারণা ত্যাগ করেন উত্তর ককেশাস অঞ্চলে একটি আমিরাত প্রতিষ্ঠার ঘোষণা দেন। যা ককেশাস আমিরাত নামে পরিচিত।
২০১০ সালে উমারভ অকার্যকরভাবে আমির থেকে পদত্যাগ করেন এবং আসলামবেক ভাদালভকে ককেশাস আমিরাতের নতুন আমির হিসেবে নিযুক্ত করেন। কিন্তু এর পরই তিনি একটি বিবৃতি জারি করে পূর্বের ঘোষণা বাতিল করেন এবং বলেন যে, আগের ঘোষণাটি বনোয়াট ছিল এবং তিনি তার পদে থাকবেন চেচেন যু্দ্ধের পর থেকেই রাশিয়া উমারভকে শীর্ষ সন্ত্রাসী নেতা ঘোষণা করে গোটা ককেশাস অঞ্চলে হন্য হয়ে খুঁজে বেড়ায়। ২০০৯ সাল থেকে তিনি রাশিয়ায় কয়েকটি হামলার দায়িত্ব নিয়েছেন। এসবের  মধ্যে উল্লেখযোগ্য হল, ২০১০ সালে মস্কোর মেট্রোতে বোমা হামলা এবং ২০১১ সালে ডোমোদেডোভো আন্তর্জাতিক বিমানবন্দরে বোমা হামলা।
২০১২ সালে উমারভ তার অনুসারীদের রাশিয়ার বেসামরিক লক্ষ্যবস্তুর উপর আক্রমণ বন্ধ করার নির্দেশ দেন। ২০১৩ সালের জুলাই মাসে তিনি এই স্থগিতাদেশের সমাপ্তি ঘোষণা করেন এবং ককেশাস ও তার বাইরে ২০১৪ সোচি অলিম্পিকের আয়োজনে জোরপূর্বক বাধা দেওয়ার জন্য ইসলামি বিদ্রোহীদের প্রতি আহ্বান জানান। ২০১১ সালে জাতিসংঘের নিরাপত্তা পরিষদের আল-কায়েদা ও তালেবান বিষয়ক নিষেধাজ্ঞা কমিটি উমারভকে আল-কায়েদা ও তালেবানের সাথে জড়িত ব্যক্তিদের তালিকায় যুক্ত করে।
২০১৪ সালের ১৮ মার্চ ককেশাস আমিরাত -সম্পর্কিত ইসলামি ওয়েবসাইট কাভকাজ সেন্টারে উমারভের মৃত্যুর খবর দেওয়া হয়। তবে এতে কোন বিশদ বিবরণ দেয়নি এবং বলা হয় যে, ককেশাস আমিরাতের হাই কমান্ড দ্বারা তার মৃত্যু নিশ্চিত করা হয়েছে। তার জায়গায় ককেশাস আমিরাতের সিনিয়র শরিয়া বিচারক আলী আবু মুহাম্মাদকে আমির ঘোষণা করা হয়, যিনি ইউটিউবে পোস্ট করা একটি ভিডিওতে আনুষ্ঠানিকভাবে উমারভের মৃত্যুর বিষয়টি নিশ্চিত করেন। কাভকাজ সেন্টারে পোস্ট করা একটি প্রতিবেদন অনুসারে, ২০১৩ সালের ৬ আগস্ট উমারভকে বিষ প্রয়োগ করা হয়ে এবং ২০১৩ সালের সেপ্টেম্বরে তিনি মারা যান। ২০১৭ সালের ২৫ সেপ্টেম্বর রুশ মিডিয়া জানায় যে, উমারভের মৃতদেহ সম্ভবত ইঙ্গুশেটিয়ার একটি দুর্গম পাহাড়ি এলাকায় দাফন করা হয়েছে
ভূসমলয় কক্ষপথ
ভূসমলয় কক্ষপথ বা জিওসিনক্রোনাস কক্ষপথ, (geosynchronous orbit) সংক্ষেপে জিএসও, একধরনের পৃথিবীকেন্দ্রিক কক্ষপথ যার কক্ষীয় পর্যায়কাল, পৃথিবীর আহ্নিক গতির সঙ্গে সমান, ২৩ ঘণ্টা ৫৬ মিনিট ৪ সেকেন্ড (এক নাক্ষত্র দিন)। পৃথিবীর আহ্নিক গতির সঙ্গে ভূসমলয় কক্ষপথের পর্যায়কাল সমান হওয়ার ফলে ঐ কক্ষপথে কোনো বস্তু ভূপৃষ্ঠ থেকে কোনো দর্শকের দৃষ্টিতে এক নাক্ষত্র দিন পরে আকাশের ঠিক একই বিন্দুতে ফিরে আসে। এক দিনের সময়ে আকাশে বস্তুটি স্থির থাকে বা একটি পথ বরাবর গমন করে, সাধারণত বাংলা সংখ্যা ৪-এর আকারে, যার নিখুঁত বৈশিষ্ট্য কক্ষপথটির নতি ও উৎকেন্দ্রের উপর নির্ভরশীল। এক বৃত্তাকার ভূসমলয় কক্ষপথের নির্দিষ্ট উচ্চতা ৩৫৭৮৬ কিলোমিটার।
ভূসমলয় কক্ষপথের এক বিশেষ প্রকরণ হলো ভূস্থির কক্ষপথ বা জিইও, যা পৃথিবীর নিরক্ষীয় তলে অবস্থিত এক বৃত্তাকার ভূসমলয় কক্ষপথ এবং এর নতি ও উৎকেন্দ্রিকতা ০-এর সমান হয়। ভূস্থির কক্ষপথে কোনো উপগ্রহ ভূপৃষ্ঠের কোনো দর্শকের দৃষ্টিতে আকাশে একই অবস্থানে থাকে।
ইতিহাস
১৯২৯ সালে হারমান পোতোচনিক বা হারমান নোরডুং জন্য ভূসমলয় কক্ষপথ ও ভূস্থির কক্ষপথদের মহাকাশ স্টেশনের জন্য উপযুক্ত বলে বর্ণনা করেছেন। অক্টোবর ১৯৪২-এ জর্জ ও. স্মিথের প্রথম ভেনাস ইকুইল্যাটেরাল গল্পের মাধ্যমে জনপ্রিয় সাহিত্যে ভূসমলয় কক্ষপথের আবির্ভাব ঘটেছে, তবে স্মিথ এর সম্পর্কে বিবরণ দেননি। ব্রিটিশ কল্পবিজ্ঞান লেখক আর্থার সি. ক্লার্ক ১৯৪৫-এ ওয়াইয়ারলেস ওয়ার্ল্ড পত্রিকায় প্রকাশিত এক্সট্রা-টেরেস্ট্রিয়াল রিলেজ পত্রে ভূসমলয় কক্ষপথের ধারণাকে জনপ্রিয় করেছিলেন। ক্লার্ক প্রথম এই কক্ষপথকে সম্প্রচার ও রিলে যোগাযোগ উপগ্রহের জন্য উপযুক্ত বলে বিবরণ করেছেন, এবং এটি অনেকসময় "ক্লার্ক কক্ষপথ" নামেও পরিচিত। একইভাবে, এই কক্ষপথে কৃত্রিম উপগ্রহসমূহকে একত্রে "ক্লার্ক বলয়" বলা হয়।
কারিগরি পরিভাষায় ভূসমলয় কক্ষপথকে অনেকসময় ভূস্থির কক্ষপথও বলা হয় যদি এটি প্রায় নিরক্ষরেখার উপর অবস্থিত হয়, তবে এই পরিভাষা দুটি অনেকসময় একের অপরের জন্য ব্যবহৃত হয়। বিশেষ করে "ভূসমলয় ভূ-কক্ষপথ" (জিইও) শব্দটি "ভূসমলয় নিরক্ষীয় কক্ষপথ" বা "ভূস্থির ভূ-কক্ষপথ" শব্দের সমর্থক হতে পারে।
১৯৫৯ সালে মার্কিন যুক্তরাষ্ট্রের হিউজ এয়ারক্রাফট কোম্পানিতে কাজ করার সময় হ্যারল্ড রোজেন প্রথম ভূসমলয় উপগ্রহের নকশা তৈরি করেছিলেন। সোভিয়েত ইউনিয়নের স্পুটনিক ১ উপগ্রহ দ্বারা অনুপ্রাণিত হয়ে তিনি যোগাযোগের বিশ্বায়নের জন্য একটি ভূস্থির (ভূসমলয় নিরক্ষীয়) উপগ্রহ চেয়েছিলেন। তখন যুক্তরাষ্ট্র ও ইউরোপের মধ্যে একসঙ্গে কেবল ১৩৬ জন ব্যক্তিদের মধ্যে টেলিযোগাযোগ সম্ভব ছিল, এবং এটি উচ্চ কম্পাঙ্কের বেতার যন্ত্র ও অন্তঃসামুদ্রিক কেবলের উপর নির্ভরশীল ছিল।
তৎকালীন প্রচলিত মত অনুযায়ী ভূসমলয় কক্ষপথে কোনো কৃত্রিম উপগ্রহকে পাঠাতে অতিরিক্ত রকেট ক্ষমতার প্রয়োজন এবং এর ব্যয় ন্যায্য করার জন্য এটি বেশিক্ষণ বেঁচে থাকতে পারবে না। সুতরাং প্রাথমিক প্রচেষ্টাগুলি নিম্ন ও মধ্য ভূ-কক্ষপথে উপগ্রহের কনস্টিলেশন তৈরির লক্ষ্যে সম্পন্ন করা হয়েছিল। এর মধ্যে প্রথম প্রচেষ্টাটি হলো ১৯৬০-এর প্যাসিভ ইকো বেলুন উপগ্রহ। এর পরে ১৯৬২-এ টেলস্টার ১ উপগ্রহের প্রচেষ্টা করা হয়েছিল। যদিও এইসব প্রকল্পে সিগনাল স্ট্রেংথ ও ট্র্যাকিঙের সমস্যা ছিল, ভূসমলয় উপগ্রহের ধারণাটি তখনও অকর্যকর বলে মনে হয়েছিল, সুতরাং হিউজ অনেকসময় এর জন্য তহবিল ও সমর্থনকে আটকে রাখত।
উপবৃত্তাকার ও আনত ভূসমলয় কক্ষপথ
ভূসমলয় কক্ষপথে বিভিন্ন বস্তুদের কক্ষপথ উৎকেন্দ্রিক বা আনত বা উভয় হয়। উৎকেন্দ্রিকতার ফলে কক্ষপথটি উপবৃত্তাকার হয় এবং ভূ-উপগ্ৰহ কেন্দ্র থেকে এটি আকাশে পূর্ব থেকে পশ্চিমে দুলতে থাকে বলে মনে হয়। আবার, নতির ফলে কক্ষপথটি নিরক্ষরেখার সাপেক্ষে কাত করে এবং এটি ভূ-উপগ্ৰহ কেন্দ্র থেকে আকাশে উত্তর থেকে দক্ষিণে দুলতে থাকে বলে মনে হয়। এই প্রভাবদুটিকে একত্রিত করলে এক অ্যানালেমা গঠিত হয়, যা দেখতে বাংলা সংখ্যা ৪-এর মতো।